Haapaveden kaupunki	valtuustoaloite

kaupunginvaltuusto

Aloite: Mieluskylän koulun toiminnan jatkaminen ja lakkauttamistoimenpiteiden keskeyttäminen.

Perustelu: Mieluskylän koulun lakkauttamisen suhteen ei olla toimittu hyvän hallintotavan mukaisesti. Sivistysjohtaja Erkki Seitajärvi on käynnistänyt jo lakkauttamistoimenpiteet valtuuston aiemmin tekemään periaatepäätökseen vedoten. Periaatepätöksessä kerrotaan, että mikäli koulun oppilasmäärä on alle 40 ja seuraavan vuoden ennuste on alle 40, niin koulu lakkautetaan seuraavana vuonna siitä, kun oppilasmäärä laski alle 40:een.

Mieluskylän oppilasmääräennuste on 39 kaupungin omassa ennusteessa, joka perustuu Mieluskylällä asuvien ja Mieluskylän koulupiiriin kuuluviin lasten lukumääriin. Ennusteessa Seitajärvi on jättänyt kertomatta luottamuselimille, että Kärsämäeltä on muuttamassa kesällä uusi perhe ja sieltä on tulossa lapsi kouluun ensi syksynä. Perustelut muuttamiselle ovat erittäin vahvat, mutta yksityiset, joten niitä ei voi tässä avata. Perustelut on kuitenkin Seitajärvellä tiedossa, mutta hän ei ole niistä välittänyt ja on salannut asian päättäjiltä, koska Seitajärvellä on syvä tahtotila saada koulu lakkautettua.

Valtuuston päätöksessä puhutaan oppilasennusteesta eikä sitä ole rajattu koskemaan vain koulupiirin alueella asuvin lapsiin. Ennusteeseen sisältyy kaikki varteenotettavat mahdollisuudet, jotka vaikuttavat ennusteeseen. Tässä tapauksessa varma perheen muuttaminen on lisättävä ennusteeseen ja siten Mieluskylän koululla olisi ensi syksynä 40 oppilasta ja koulu saa jatkaa toimintaansa.

Kärsämäellä asuva perhe haluaa asua siellä koulun lukuvuoden loppuun lapsen edun takia, jotta koulua ei tarvitsisi vaihtaa kesken lukuvuoden.

Haapavedellä 12.11.2024

Ilkka Repo

Marko Martinmäki

Sami Ritola